armvectores/hy_wikipedia_2023 huggingface dataset:
Տանը գտնվող թզուկները

«Տանը գտնվող թզուկները» (անգլ.՝ Gnome Alone), ռեժիսոր Պիտեր Լեպենիոտիսի («Իրական սկյուռ») և պրոդյուսեր Ջոն Վիլյամսի («Շրեկ», «Շրեկ 2») լիամետրաժ անիմացիոն կատակերգական ֆիլմը։ Սյուժեի առանցքում աշակերտուհի Խլոյան է, որը բացահայտում է, որ իրենց նոր տան այգու թզուկները բոլորովին էլ այն չեն, որ թվում են։
Պրեմիերան տեղի է ունեցել Հունաստանում 2017 թվականի նոյեմբերի 2-ին։


== Սյուժե ==
Տեղափոխվելով հին առանձնատուն՝ ոչ ոք չնույնիսկ չի կասկածում, որ այդ մեծ տանը թաքնված են «փոքրիկ» գաղտնիքներ։ Այգու թզուկները, որոնք ապրում էին այդտեղ, դարեր շարունակ աշխարհը պաշտպանել են չար տրոգներից։ Մարդկանց ոչ մի ընտրություն չի մնում. նրանք պետք է միավորվեն մեծ ճակատամարտի համար…։


== Արտադրություն ==
«Տանը գտնվող թզուկները» լիամետրաժ անիմացիոն ֆիլմի արտադրությունը սկսվել է Մոնրեալի Cinesite ստուդիայում՝ Պետեր Լեպենիոտիսի գլխավորությամբ։ Մուլտֆիլմն ստեղծողները Ռոբերտ Մորլենդը, Ջարեդ Միկա Հերմանը և Կայլ Նյումանն են։ Ֆիլմի սցենարը գրել են Մայքլ Շվարցը և Զինա Զաֆլոուն։ Հնչունավորող դերասանները (մուլտֆիլմի բնօրինակում) Բեքի Ջին, Թարա Սթրոնգը, Ջոշ Պեկը, Դևիդ Կոկները, Ջիմ Քամինգսը, Օլիվիա Հոլթը, Մեդիսոն Դե Լա Գարզան, Դի Բրեդլի Բեյկերը, Կառլոս Ալազրակին, Ջորջ Լոպես և ուրիշներն են։ Կատակերգության պրոդյուսերը եղել են Ջոն Հ. Վիլյամը և նրա 3QU Media ընկերությունը, որը նաև ֆինանսավորել է ֆիլմի ստեղծումը ։ Անիմացիոն ֆիլմի տարածման իրավունքները պատկանում են Smith Global Media ընկերությանը ։


== Դերերի հնչյունավորում ==
Ֆիլմի հնչյունավորել են հետևյալ դերասանները.


== Ծանոթագրություններ ==


== Արտաքին հղումներ ==
Տանը գտնվող թզուկները(անգլ.) ֆիլմը Internet Movie Database կայքում
Չոու Յուն Ֆատ

Չոու Յուն Ֆատ (անգլ.՝ Chow Yun-Fat , մայիսի 18, 1955(1955-05-18), Հոնկոնգ, Բրիտանական կայսրություն), չինացի դերասան և սցենարիստ։ Հանդիսատեսին հայտնի է «Դարանած վագր, թաքնված վիշապ», «Անխոցելի վանականը», «Վիշապի մարգարիտը. Էվոլյուցիա», «Աննան և թագավորը» և «Վարձու մարդասպան» ֆիլմերից։


== Ֆիլմագրություն ==


=== Դերակատարումներ ===


=== Սցենարիստ ===


== Ծանոթագրություններ ==
Ընձեր (անձնանուն)

Ընձեր, հայկական արական անուն։ Առաջացել է հայերեն ինձ՝ բառի հոգնակի ընձեր ձևից։ Գործածվել է 13-րդ դարում։


== Գործածությունններ ==
Ընձեր, նկարազարդել է այն Ավետարանը, որ գրել տվեց Երեմիաս քահանան Կարնոյ Կան գյուղում 1283 թվականին։


== Ծանոթագրություններ ==
Աքիլլեոս

Լատինական պոետի մասին տես` Աքիլլեոս ՍպոլետանոսԱքիլլեոս (Ավրելիոս Աքիլլեոս, լատ.՝ Aurelius Achilleus, 3-րդ դար - 298, Ալեքսանդրիա, Հռոմեական կայսրություն), հռոմեական կայսր, ուզուրպատոր 297-298 թթ.: Ավրելիոս Աքիլլեոսը Եգիպտոսի կորրեկտոր էր։
Շատ աղբյուրներ վկայում են, որ հենց Աքիլլեոսն է դրդել Դոմիցիոս Դոմիցիանոսին 297 թվականին ապստամբություն բարձրացնել Եգիպտոսում։ 297 թ. Դիոկղետիանոսն արշավում է ապստամբած Եգիպտոս և պաշարում Ալեքսանդրիան։ Դոմիցիոս Դոմիցիանոսը քաղաքի պաշտպանությունը հանձնարարում է Աքիլլեոսին, իսկ մահից առաջ՝ 297 թ. դեկտեմբերին, նշանակում նրան ժառանգորդ։ 298 թ. մարտին Ալեքսանդրիան հանձնվում է, և Աքիլլեոսը գերեվարվում ու մահապատժի է ենթարկվում Դիոկղետիանոսի հրամանով։


== Գրականություն ==
Ավրելիոս Վիկտոր. Կեսարների մասին, 39.38.
Կեղծ-Ավրելիոս Վիկտոր. Հռոմեական կայսրերի կյանքի ու բարքի մասին, 39.3.
Հորդանոս. Getica, 110.
Գրական սերունդ

«Գրական սերունդ», խորհրդային շրջանի հայկական գրական-գեղարվեստական, քննադատական ամսագիր։ Հայաստանի գրողների միության և ՀԼԿԵՄ «Գրական սերունդ» ամսագրի շապիկը։ Հանդիսացել է ԿԿ-ի օրգան։ Հրատարակվել է 1934-1936 թվականներին, Երևանում։ 
Անդրադարձել է գրական վարպետության, մարքսլենինյան ագիտացիայի հարցերով։ Տպագրել և գրախոսել է երիտասարդ գրողների գործերը, պատմել նշանավոր հեղինակների ստեղծագործական ուղու մասին։ Ամսագրում հրատարակվել են ուսուցողական արժեք ունեցող նյութեր, նմուշներ ռուս և եվրոպական դասականների երկերից։ Անդրադարձել է նաև գրական երիտասարդության դաստիարակության հարցերին։
Սալա Բոլոնեզե

Սալա Բոլոնեզե (իտալերեն՝ Sala Bolognese), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 6263 մարդ։ Բնակչության միջին խտությունը՝ 138,6 մարդ/կմ²։ Զբաղեցնում է 45,19 կմ² տարածք։ Փոստային ինդեքս՝ 40010։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կալլակ (կանտոն)

Կալլակ (ֆր.՝ Callac), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 6281 մարդ էր։Կանտոնի համարը 2205 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Զառի սելավ

Զառի սելավ, գետ Հայաստանի Կոտայքի մարզում, Ակունք գետի օժանդակը։ Սկիզբ է առնում Շամփրասար լեռան արևմտյան լանջերից և Ակունք գյուղից 1 կմ արևելք միանում մայր գետին։ Երկարությունը 28 կմ է։


== Ծանոթագրություններ ==
Օրուրո

Օրուրո (իսպաներեն ՝ Oruro, կեչուա՝ Ururu) , քաղաք Բոլիվիայում, համանուն դեպարտամենտի մայրաքաղաքը։ Բնակչությամբ 6-րդ քաղաքն է (210 000)։ Գտնվում է ծովի մակարդակից 3710 մ բարձրության վրա։ Բոլիվիայում նույնանուն մարզի կենտրոնն է։
Մինչև հանքարդյունաբերության անկում ապրելը և վերջնական փակվելը (1990-ականներ) Օրուրոն եղել է երկրի հանքաարդյունաբերության կենտրոնը։ Այնտեղ արտադրվել է անագ, արծաթ, վոլֆրամ, ոսկի, ծարիր, ծծումբ և պղինձ:
Մեր օրերում առավել մեծ կարևորություն են ձեռք բերում գյուղատնտեսությունը, կերամիկայի և մետաղների մշակումը։ Օրուրոն, որը երկաթգծով կապված է մեծ քաղաքների հետ, մինչ այժմ էլ հանդիսանում է կարևոր տրանսպորտային հանգույց։ Երկրի կարևոր ճանապարհները անցնում են Օրուրոյով և հենց դա էլ նպաստում է քաղաքի զարգացմանը։


== Մշակույթ ==
Քաղաքը Օրուրո են անվանել տեղի հնդկացիները։ Բնակավայրը հայտնի է իր կառնավալով։ Վերջինս 2001 թվականին գրանցվել է ՅՈւՆԵՍԿՈյի ցանկի մեջ։ Այն իր մեջ կրում է հնդկացիների կրոնի մինչկոլումբոսյան տարրեր։


== Տրանսպորտ ==
Օրուրոյով է անցնում № 1 մայրուղին, որը հյուսիսում կապում է Բոլիվիայի մայրաքաղաք Լա Պասի և հարավում Պոտոսիի հետ։ Մայրուղուն կից անցնում է նաև երկաթուղին, որը կրկին գնում է դեպի Լա Պաս։ Օրուրոյից հարավ անցնում է երկաթգիծ, որի վերջնակետն է Չիլիի Անտոֆագաստա քաղաքը։


== Քույր քաղաքներ ==
 ԱՄՆ Սոլթ Լեյք Սիթի
 Չիլի Իկիկե


== Հուշարձաններ ==
Մարիամ Աստվածածնի արձանը, որի բացումը եղել է 2013 թվականին։


== Ծանոթագրություններ ==


== Գրականություն ==
Crespo Rodas, Alberto: La Fundación de San Felipe de Austrie y Asiento de Minas de Oruro. в: Revista Histórica. Organo de la Academia Nacional (Instituto del Peru) Tomo XXIX, Lima, 1966.
Mesa, José /Gisbert, Teresa: Oruro. Origen de una Villa Minera. в: La minería Hispana e Iberoamericaca. Contribución a su investigación histórica. Vol.1, Leon, 1970.
Salamanca Trujillo, Hugo: La Proclama Patriotica de Oruro. Valoración histórico-social del manifesto de agravios. в: Revista Universidad Segunda Epoca, No.1, Oruro 1975.
Սուրան (այլ կիրառումներ)

Սուրան, կարող է վերաբերել՝

Սուրան - գետ Ռուսաստանում, Ինզերի վտակը
Սուրան - քաղաք Սիրիայի Արաբական Հանրապետության Համայի մարզի Համայի գավառում
Լիսովկա (գյուղ, Նովի Սանժարիի շրջան)

Անվան այլ կիրառումների համար տե՛ս՝ ԼիսովկաԼիսովկա (ուկրաիներեն՝ Лисівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Լիսովկա գյուղում բնակվում էր 92 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 146,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլատո (նահանգ)

Պլատո (անգլ.՝ Plateau State), նահանգ Նիգերիայի կենտրոնում։ Նահանգի վարչական կենտրոնը Ջոս քաղաքն է։ Անունը գալիս է Ջոս սարահարթից, որտեղ գտնվում է նահանգը։


== Պատմություն ==
Պլատո նահանգը ստեղծվել է 1976 թվականի փետրվարի 3-ին Բենուե-Պլատո նահանգի բաժանման ժամանակ։ 1996 թվականին նահանգի արևմտյան մասից առանձնացել է Նասարավայի նահանգը։ 20-րդ դարի սկզբին ժամանակակից Պլատո նահանգի մեծ մասը մտնում էր Բաուչիի նահանգի մեջ։ 1926 թվականին նահանգից կտրվեց Պլատո նահանգը։ Հետագայում նահանգի սահմանները փոխվել են մի քանի անգամ։ Վերջապես, 1967 թվականին Նիգերիայի վարչական բաժանման բարեփոխման ժամանակ, որի ընթացքում երկիրը բաժանված էր 12 նահանգների, Բենուե և Պլատո նահանգները միավորվեցին Բենու-Պլատոյի նահանգում։ 1976 թվականին նահանգի բաժանման ժամանակ նոր Պլատո նահանգը կազմավորվել է 1967 թվականի Պլատո նահանգի օրինակով։


== Աշխարհագրություն ==


=== Սահմանակից նահանգներ ===
Բաուչի նահանգ – հյուսիս-արևելք
Կադունա նահանգ – հյուսիս-արևմուտք
Նասարավա նահանգ – հարավ-արևմուտք
Տարաբա նահանգ – հարավ-արևելք


=== Սահմաններ ===
Պլատո նահանգը գտնվում է Նիգերիայի վեց աշխարհաքաղաքական գոտիներից հյուսիս-կենտրոնական գոտում։ Նահանգի բնակչությունը, որը զբաղեցնում է 26 899 քառակուսի կիլոմետր տարածք, հաշվարկվում է մոտավորապես երեք միլիոն մարդ։ Գտնվում է 08°24'N լայնության և 008°32' և 010°38' երկայնության արևելքում։ Նահանգը անվանվել է գեղատեսիլ Պլատո սարահարթի անունով՝ նահանգի հյուսիսում գտնվող լեռնային տեղանքի պատվին՝ տպավորիչ ժայռապատկերներով։ Մերկ ժայռերը ցրված են խոտհարքներով, որոնք ծածկում են սարահարթը։ Բարձրությունը տատանվում է մոտավորապես 1200 մետր (3900 ոտնաչափ), ծովի մակարդակից 1829 մետր (6001 ոտնաչափ) բարձրության վրա, Ջոսի մոտ գտնվող Շեր Հիլս լեռնաշղթայում։ Անագի և կոլումբիտի արդյունահանման տարիները նույնպես թողել են տարածքը ցրված խոր կիրճերով և լճերով։


=== Կլիմա ===
Չնայած այն գտնվում է արևադարձային գոտում, բարձր բարձրությունը նշանակում է, որ Պլատո նահանգը բարեխառն կլիմա ունի՝ 13-ից մինչև 22°C միջին ջերմաստիճանով։ Հարմատանի քամիները առաջացնում են դեկտեմբերի և փետրվարի միջև ամենացուրտ եղանակը։ Ամենատաք ջերմաստիճանը սովորաբար լինում է չոր սեզոնին՝ մարտ և ապրիլ ամիսներին։ Միջին տարեկան տեղումների քանակը տատանվում է 131.75 սմ (52 դյույմ) հարավային մասում մինչև 146 սմ (57 դյույմ) Պլատոյում։ Առավելագույն տեղումներ են գրանցվել խոնավ սեզոնին՝ հուլիս-օգոստոս ամիսներին։ Պլատո նահանգում միջին ցածր ջերմաստիճանը հանգեցրել է որոշ արևադարձային հիվանդությունների դեպքերի նվազմանը, ինչպիսիք են մալարիան։


== Վարչատարածքային բաժանում ==
Նահանգը բաժանված է տեղական ինքնակառավարման 17 տարածքների։


== Ծանոթագրություն ==


== Արտաքին հղումներ ==
extracted section on Jos Plateau)
Պլատոյի նահանգ Կառավարության տուն
Hiking on the Plateau
Աստերոիդների ցանկ (235901-236000)

Աստերոիդների ցանկ (235801-235900)  • Աստերոիդների ցանկ  • Աստերոիդների ցանկ (236001-236100)
 Աստերոիդների ցանկ (235801-235900)  • Աստերոիդների ցանկ  • Աստերոիդների ցանկ (236001-236100)
Նամակ ռուսաց թագավորին

Նամակ ռուսաց թագավորին, Ակսել Բակունցի պատմվածքներից, որ գրվել է 1927-1930 թվականներին և ընդգրկվել Սև ցելերի սերմնացանը պատմվածքների ժողովածուի մեջ։


== Սյուժեն ==
Արթին պապը հյուրասեր մարդ է։ Հյուր էր կանչում անգամ բոլորովին անծանոթ մարդկանց ու սիրում էր բոլորին պատմել դեպքեր իր կյանքից։ Սակայն երբեք չէր խոսում աքսորված որդու՝ Եգորի մասին։ Վերջինս զինվորական ծառայության ժամանակ ինչ-որ պատճառով վիճել է ու «իբր թե հրացան է քաշել հրամանատարի վրա»։ Տարիներ էին անցնում և նրա մասին միայն կցկտուր լուրեր էին ստացվում, սակայն ընտանիքում չէին կորցնում նրան նորից տեսնելու հույսը։ Որդու մասին հստակ տեղեկություն իմանալու նպատակով Արթին պապը նամակ է ուղարկում «ամենաբարձր տեղը՝ հենց իրեն՝ ռուսաց թագավորին»։ Որոշ ժամանակ անց նրան կանչում են, և Արթին Պապը, կարծելով, թե վերջապես լուր է ստացվել որդու մասին, գնում է քաղաք։


== Ծանոթագրություններ ==
Գումերովո (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ԳումերովոԳումերովո (ռուս.՝ Гумерово, բաշկիրերեն՝ Ғүмәр), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեր հայրենի հողի վրա

Մեր հայրենի հողի վրա (սլովեն.՝ Na svoji zemlji), 1948 թվականին նկարահանված ֆիլմ, որի ռեժիսորն է Ֆրանս Շտիգլիցը։ Այն եղել է սլովենական առաջին գեղարվեստական հնչյունային ֆիլմը։ Թողարկվել է 1948 թվականի նոյեմբերի 2-ին, Լյուբլյանայի Յունիոն Կինոյում (Kino Union), մեծ արձագանք է ստացել և ներկայացվել է Կաննի 1949 թվականի կինոփառատոնին։


== Բովանդակություն ==

Ֆիլմի սցենարը հիմնված է (էական փոփոխություններով) «Պապիկ Օրելը» (Očka Orel) նովելի վրա, որի հեղինակն է Կիլիլ Կոսմաշը։ Այն պատկերում է Երկրորդ համաշխարհային պատերազմի երկու տարիները Սլովենական Ծովեզերքում, որը գրավվել էր իտալացիների կողմից։ Կապիտուլացիայից հետո գերմանական բանակը վերցնում է գյուղը։ Ֆիլմը պատմում է պարտիզանական ապստամբական ուժերի և գյուղացիների մասին։


== Նկարահանումներ ==
Ֆիլմը նկարահանվել է սև ու սպիտակ նկարահանումների տեխնիկայով, Գրահովո օբ Բաչի և Կորտնիկա գյուղերում։


== Երաժշտություն ==
Ֆիլմի երաժշտությունը գրել է կոմպոզիտոր Մարյան Կոզինան։


== Ծանոթագրություններ ==


== Արտաքին հղումներ ==
The Theme Path On Our Own Land
Na svoji zemlji(անգլ.) ֆիլմը Internet Movie Database կայքում
Ապարեսիդա դու Ռիու Նեգրու

Ապարեսիդա դու Ռիու Նեգրու (պորտ.՝ Aparecida do Rio Negro), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալի գավառի կազմի մեջ։ Բնակչությունը կազմում է 3703 մարդ՝ 2006 թվականի տվյալներով։ Գրավում է 1 160,363 կմ2 տարածք։ Բնակչության խտությունը՝ 3,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.860.172,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.449,59 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,675 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ապարեսիդա դու Ռիու Նեգրուի մասին
Վիշապը (ֆիլմ)

«Վիշապը» (հունարեն՝ Ο Δράκος), ռեժիսոր Նիկոս Կունդուրոսի 1956 թվականին թողարկված հունական արտադրության սևուսպիտակ ֆիլմը, որը 2006 թվականին կինոքննադատների կողմից ճանաչվել է հունական կինոյի պատմության լավագույն գլուխգործոցներից մեկը։


== Սյուժե ==
Ֆիլմի գլխավոր հերոս Թոմասը հասարակ պետական ծառայող է, որն աշխատում է բանկում։ Նա արտաքնուստ շատ նման է «Վիշապ» մականունը կրող ավազակին, ով ոստիկանության կողմից գտնվում է հետախուզման մեջ։ Այն բանից հետո, երբ «Վիշապ»-ի պատկերը հայտնվում է մամուլում՝ Թոմասը ևս սկսում է թաքնվել ոստիկանությունից։ Թոմասը ոստիկաններից խուսափելու բազմաթիվ փորձեր է անում և ի վերջո ապաստանում է Աթենքի գիշերային ակումբներից մեկում։ Կարծելով թե գտել են «Վիշապ»-ին՝ վերջինիս ավազակ հակառակորդները  առևանգում են Թոմասին։ Հենց այս միջադեպի ընթացքում էլ նույն գիշերային ակումբի գեղեցիկ աղջիկներից մեկը սիրահարվում է Թոմասին։
Շուտով Թոմասն ազատվում է առևանգիչներից և թվում է թե ամեն ինչ հարթվելու է, քանզի ոստիկանությանն արդեն պարզ է դառնում երկու անձանց բացառիկ արտաքին նմանության մասին։ Բանտից ազատվելուց հետո Թոմասը փորձում է վերադառնալ իր նախկին կյանքին, սակայն հասկանում է, որ այդ ամենն անցյակում է, իսկ իրեն առավել շատ դուր է գալիս «Վիշապ»-ի կյանքը։


== Դերերում ==
Դինոս Իլիոպուլոսը՝ Թոմասի դերում
Մարգարիտա Պապագեորգիուն՝ Ռուլայի դերում
Յանիս Արգյուրիսը՝ Խանդրոսի դերում
Թանիսոս Վեգոսը՝ Սպաթիսի դերում
Մարիա Լեկակին՝ Կարմենի դերում
Անեստիս Վլախոսդդ
Թոդորոս Անդրիկոպուլոս
Ֆրիկսոս Նասսու
Անդրեաս Դուզոս


== Հետաքրքիր փաստեր ==
1956 թվականին կինոնկարը հայտնվել է հունական թատրոններում։ Դրան հաջորդել է հույն պահպանողականների քննադատությունների և բողոքների տեղատարափ ալիքը։ Նրանք հեղինակներին մեղադրել են հունական քաղաքային կյանքը խեղաթյուրելու մեջ՝ ակնկալելով ներքին գործերի նախարարության միջամտությունը։
«Վիշապը» դարձել է Սալոնիկի կինոփառատոնի առաջին հաղթանակած կինոնկարը։ Այդ հաղթանակից հետո այն արագորեն տարածվել է և անգամ ցուցադրվել Վենետիկի կինոփառատոնի ժամանակ։
2006 թվականի Սալոնիկի միջազգային կինոփառատոնի ժամանակ ֆիլմը դարձել է բոլոր ժամանակների 10 լավագույն հունական արտադրության ֆիլմերից մեկը։ Քննադատների կարծիքով, այս ֆիլմը իտալական նեոռեալիզմի և գերմանական էքսպրեսիոնիզմի համադրություն է։
Ֆիլմի հիման վրա գրվել է ամերիկացի հայտնի գրող Ջոնաթան Ֆրանզենի «Ազատություն» հայտնի վեպը։ Ստեղծագործությունում ֆիլմը հիշատակված է «Աթենքի թշնամին» անվանումով։


== Ծանոթագրություններ ==
Գիտությունն Արցախի Հանրապետությունում

Գիտություն Առաջին գիտական հաստատությունը Ստեփանակերտում հիմնադրվել է 1945 թվականին՝ որպես Ադրբեջանի ԳԱ հենակետ՝ գյուղատնտեսական ոլորտում ԳՀ աշխատանքներ կատարելու նպատակով։ 1988 թվականին հենակետը վերակազմավորվել է Ադրբեջանի անասնաբուծա-անասնաբուժական ԳՀԻ փորձակայանի։ Ավելի ուշ հացահատիկային մշակաբույսերի սերմնափորձակայան է ստեղծվել Մարտակերտի շրջանի Լենինավան գյուղում, որը ֆինանսավորել ու կառավարել է Հայաստանի համապատասխան փորձակայանը. ներկայումս գործում է Ստեփանակերտում։ ԼՂՀ կրթության և գիտության նախարարության համակարգում 2008 թվականից գործում է նաև Արցախի գիտական կենտրոնը (նախագահ՝ Սեմյոն Բաբայան), որը մշակում է հանրապետության համար կարևոր գիտաարտադրական, ռազմավար, և տարածքային ծրագրեր, աջակցում ավարտված մշակումների ներդրմանը, արտասահմանյան կազմակերպությունների հետ կնքում պայմանագրեր և այլն։
Պերդիտա (արբանյակ)

Պերդիտա (անգլ.՝ Perdita), Ուրան մոլորակի արբանյակն է, հայտնաբերվել է «Վոյաջեր-2» ԱՄԿ-ի լուսանկարների վրա 1999 թվականի մայիսի 18-ին։ Այն սկզբում ստացել է S/1986 U 10 ժամանակավոր անվանում։ Հետագայում այն անվանվել է Պերդիտա (լատիներեն` 'կորած'), Շեքսպիրի Ձմեռային հեքիաթ պիեսի հերոսուհու անունով։ Այն նույնպես անվանվում է Ուրան XXV:


== Հայտնաբերումը ==
Պերդիտայի հայտնաբերումը բարդ է եղել։ Արբանյակի առաջին լուսանկարները կատարվել են Վոյաջեր-2 կայանի կողմից 1986 թվականի անցման ժամանակ, սակայն այն չի գտնվել լուսանկարների վրա ավելին քան մեկ տասնամյակ։ 1999 թվականին, արբանյակը նկատել է Էրիխ Կարկոշկան և հայտնել է այդ մասին։ Սակայն, քանի-որ հնարավոր չէր կատարել արբանյակի այլ լուսանկարներ, նրա գոյությունը հաստատելու համար, այն 2001 թվականին պաշտոնապես դուրս հանվեց Ուրանի արբանյակների ցանկից։ Այնուամենայնիվ, 2003 թվականին, Հաբլ տիեզերական աստղադիտակի միջոցով ստացված լուսանկարներում վերջնականորեն հաստատվեց Պերդիտայի գոյությունը։


== Ուղեծիրը ==
Արբանյակը պտտվում է իր ուղեծրով Բելինդայի և Պակի միջև։ Վերը նշված Հաբլի դիտարկումները ապացուցեցին, որ Պերդիտան պտտվում է Ուրանի շուրջ ոչ ըստ Կեպլերյան շարժման օրենքների։ Փոխարենը այն գտնվում է 43:44 ուղեծրային ռեզոնանսի մեջ Բելինդայի հետ։ Այն նույնպես մոտ է 8:7 ռեզոնանսին Ռոզալինդայի հետ։
Արբանյակը պատկանում է Պորցիայի խմբին, խումբը նույնպես ներառում է` Բիանկան, Կրեսսիդան, Դեզդեմոնան, Ջուլիետը, Պորցիան, Կուպիդոնը, Ռոզալինդան և Կուպիդոնը։ Այս արբանյակները ունեն նման ուղեծրեր և ֆոտոմետրիկ առանձնահատկություններ։ Բացի նրա ուղեծրից, 15 կմ շառավղից, և 0,08 մեծությամբ երկրաչափական ալբեդոյից այս արբանյակի մասին այլևս ոչինչ հայտնի չէ։


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Պերդիտայի տվյալները Archived 2007-08-08 at the Wayback Machine. ՆԱՍԱ-ի Արեգակնային համակարգի հետազոտություների կայքում
Ուրանի հայտնի արբանյակները (Սքոթ Շեփարդ)
Վիլհելմինա ֆոն Հալլվյուլ

Աննա Ֆրիդրիկա Վիլհելմինա ֆոն Հալլվյուլ, ի ծնե՝ Քեմպե (շվեդերեն՝ Anna Fridrica Wilhelmina von Hallwyl, հոկտեմբերի 1, 1844(1844-10-01), Parish of St Gertrud of Germany, Ստոկհոլմ, Ստոկհոլմի լեն, Շվեդիա - հուլիսի 25, 1930(1930-07-25), Parish of St Gertrud of Germany, Ստոկհոլմ, Ստոկհոլմի լեն, Շվեդիա), շվեդ արվեստի հավաքորդ, Ստոլկհոլմում Հալվիլ թանգարանի հիմնադիր։


== Կենսագրություն ==
Վիլհելմինա Քեմփեն ծնվել է 1844 թվականին Ստոկհոլմում։ Նա չուգունի գործարանի սեփականատեր Վիլհելմ Քեմփեի և նրա կնոջ՝ Յուհաննայի միակ դուստրն էր։ Վիլհելմինան կրթություն չի ստացել, բայց հոր մահից հետո ժառանգել է նրա կարողությունը։ 20 տարեկան հասակում նավով ճամփորդելիս ծանոթացել է Կոմս Վալտեր ֆոն Հալլվյուլի հետ և 1865 թվականին ամուսնացել է նրա հետ։ Նրանք ունեցել են չորս դուստր, այդ թվում՝ Էլլեն Ռոսվալ ֆոն Հալլվյուլ, որը հետագայում հայտնի քանդակագործ է դարձել։
1893 թվականին Վալտերն ու Վիլհելմինա ֆոն Հալլվյուլը Ստոկհոլմում սկսել են իրենց սեփական տան շինարարությունը։ Ճարտարապետն է դարձել Իսակ Գուստավ Կլասոնը։ Վիլհելմինան ակտիվ մասնակցություն է ունեցել շքեղությամբ աչքի ընկնող ինտերիերների ձևավորմանը։ Առանձնատունը, որի շինարարությունն ավարտվել է 1898 թվականին, ներառում էր ոչ միայն բնակելի, այլև ծառայողական տարածքներ, ինչպես նաև այն ժամանակ Վիլհելմինայի կողմից հավաքված արվեստի օբյեկտների պահպանման սենյակներ։ Բացի այդ, այն հագեցած էր բոլոր տեխնիկական նորամուծություններով. ուներ էլեկտրականություն, օդորակիչներ, սառը և տաք ջուր, վերելակ, հեռախոս և այլն։

 
Վիլհելմինայի հավաքածուն, որը գտնվում էր առանձնատանը, բավականին տարաբնույթ էր։ Նա հավաքել է ոչ այնքան արժեքավոր գեղարվեստական տեսանկյունից, որքան թանկարժեք և առավելագույնս բազմազան առարկաներ։ Նրանց թվում էին տարբեր պատմական ժամանակաշրջանների, երկրների և մշակույթների կերամիկա, կահույք, արծաթ, զենք, գորգեր և այլն։ Վիլհեմինան հավաքել էր նաև գեղանկարներ, առաջին հերթին 1500-1600-ական թվականների հոլանդական և ֆլամանդական նկարիչների՝ առաջնորդվելով փորձագետի հանձնարարականներով։ Նա նաև կազմակերպել է հավաքածուի ամբողջական կատալոգի ստեղծումը՝ այդ նպատակով վարձելով Ստոկհոլմի ուսանողներին։ Ստացված կատալոգը հաշվվել է 78 հատոր և տպագրվել է 110 օրինակով։ 
1903 թվականին Վիլհելմինան սկսել է հավաքել արխիվային փաստաթղթեր, որոնք վերաբերում էին Շվեյցարիայի Հալվիլի դղյակին, որը 12-րդ դարից պատկանում էր Վալտեր ֆոն Հալլվյուլի նախնիներին։ 1910 թվականին նա կազմակերպել է պեղումներ ամրոցի շրջակա տարածքում, իսկ 1914 թվականին ձեռնամուխ է եղել ամրոցի վերականգնմանը։ Հետագայում այն դարձել է այցելուների համար բաց թանգարան։
Իր առանձնատունը և այնտեղ պահվող կնոջ հավաքածուն ֆոն Հալլվյուլը կտակել է պետությանը։ Վիլհեմինա ֆոն Հալլվյուլը մահացել է 1930 թվականին, իսկ 1938 թվականին առանձնատանը բացվել է Հալվիլ թանգարանը։


== Ծանոթագրություններ ==


== Արտաքին հղումներ ==
Eva Helena Cassel-Pihl։ «Anna Fridrica Wilhelmina von Hallwyl»։ Svenskt kvinnobiografiskt lexikon (անգլերեն) 
«From Merchant's Daughter to Countess»։ Hallwylska museet (անգլերեն)։ Արխիվացված է օրիգինալից 2021-05-16-ին։ Վերցված է 2021-05-16
.zw

.zw Զիմբաբվեի վերին մակարդակի ազգային դոմենն է։


== Արտաքին հղումներ ==
IANA .zw whois տեղեկություն
Նանետա Գիլֆորդ

Նանետա Գիլֆորդ  (անգլ.՝ Nanette Guilford, իսկական անունը՝ Գուտման, օգոստոսի 17, 1903(1903-08-17), Նյու Յորք, Նյու Յորք, ԱՄՆ - մարտի 17, 1990(1990-03-17), Նյու Յորք, Նյու Յորք, ԱՄՆ), ամերիկացի օպերային երգչուհի (սոպրանո) և վոկալի ուսուցիչ։


== Կենսագրություն ==
Սովորել է կանադացի ուսուցիչ Ալբեր Ժանոտի մոտ, որի արդյունքում, առանց Եվրոպայում կրթություն ստանալու, դարձել է առաջին նշանավոր ամերիկյան վոկալիստներից մեկը։ Բեմել է 1921 թվականին, Ժան Շվարցի «Գիշերները արթուն մնացողները - 1921» բրոդվեյան մյուզիքլում։
1923 թվականին պայմանագիր է կնքել Մետրոպոլիտեն օպերայի հետ՝ տարիքը նշելով 18 և համարվել է Մետրոպոլիտենում հանդես եկած  ամենաերիտասարդ երգչուհին և հաճախ հիշատակվել է «աստղային բալիկ» (անգլ.՝  the baby star) բնորոշմամբ։
Առաջին երեք սեզոններին երգել է հիմնականում փոքր դերեր։ 1926 թվականին Ումբերտո Ջորդանոի «Կատակով ընթրիք» օպերայում կատարել է Ջինևիի դերը, հետագայում նաև երգել է Ջուզեպպե Վերդիի «Աիդա» օպերայում, Շառլ Գունոյի «Ֆաուստում», Ջակոմո Պուչինիի «Տուրանդոտում»  և այլն։
1932 թվականին թողնելով բեմը՝ մինչև 1981 թվականը մասնավոր դասեր է տվել։
1928-1930 թվականներին ամուսնացած է եղել ջութակահար Մաքս Ռոզենի հետ։ Նրանք հանդես են եկել միասին։


== Ծանոթագրություններ ==
Պյատրաս Ցվիրկա

Պյատրաս Ցվիրկա (լիտ.՝ Petras Cvirka մարտի 12, 1909(1909-03-12), Klangiai, Վելյուոնա սենյունիա, Jurbarkas District Municipality, Լիտվա - մայիսի 2, 1947(1947-05-02), Վիլնյուս, Լիտվական ԽՍՀ, ԽՍՀՄ), լիտվացի խորհրդային բանաստեղծ, արձակագիր, հրապարակախոս։ ԽՄԿԿ անդամ (1940 թվականից)։


== Կյանք ու գործունեություն ==
Ծնվել է գյուղացու ընտանիքում։ 1926 թվականին ավարտել է Վիլկիայի միջնակարգ դպրոցը։ 1924 թվականին հանդես է եկել որպես բանաստեղծ և նովելիստ։ Նույն թվականին ընտրվել է ժողովրդակամ սեյմի դեպուտատ։ Եղել է համոզված հակաֆաշիստ։ Մահացել է 1947 թվականի մայիսի 2-ին Վիլնյուսում։


== Ստեղծագործություն ==
Ցվիրկան հեղինակ է «Սովետական պատմություններ» (1938), «Կաղնու արմատները» (1945), «Եղբայրության սերմերը» (1947) և պատմվածքների այլ ժողովածուների, ակնարկների, զավեշտական պատմվածքների, պամֆլետների, գրականության մասին հոդվածների։ Գրել է նաև մանուկների համար («Երաժիշտ գազանները» 1950, հայերեն հրատարակվել է 1969 թվականին), «Ոսկե խնձորենին» (1950, հայերեն հրատարակվել է 1969 թվականին)։ Պյատրաս Ցվիրկայի երկերը թարգմանվել են հայերեն, ադրբեջաներեն, բելառուսերեն, բուլղարերեն, հունգարերեն, վրացերեն, կաբարդա-չերքեզերեն, ղազախերեն, չինարեն, լատիշերեն, մոլդովերեն, օսերեն, լեհերեն, ուզբեկերեն, ուկրաիներեն, չեխերեն, ֆիններեն, էստոներեն և այլ լեզուներով։


== Պյատրաս Ցվիրկան հայերեն ==
Ոսկե խնձորենին (հեքիաթ), Երևան, ա. հ., 1969, 15 էջ։ Ռուսերենից թարգմ.՝ Ս. Մ. Բալայան։


== Գրականություն ==
Աշոտ Հակոբյան, Լիտվական գրականության պարծանքը (Պ. Ցվիրկայի ծննդյան 70-ամյակի առթիվ)։ «Գրական թերթ», 1979, թիվ 15։


== Ծանոթագրություններ ==
Գայլեր

Անվան այլ կիրառումների համար տե՛ս՝ Գայլ (այլ կիրառումներ)
Գայլեր (լատ.՝ Canis), կաթնասունների դասի շնազգիների (Canidae) ընտանիքի ցեղ։ Գայլի էգը կոչվում է ճույռ։ Գայլերն ապրում են ոհմակներով։ Որսին մասնակցում են թե որձերը,թե քաշը՝ 32- 50 կգ, հազվադեպ՝ մինչև 76 կգ։ Ապրում է տափաստաններում, հատկապես անասունների արոտատեղերում, անապատներում, տունդրայում, հազվադեպ՝ խիտ տայգայում։ Մոխրագույն է, տունդրային գայլն ավելի բաց գույնի է, ձմռանը գրեթե սպիտակ, անտառայինը՝ մուգ, անապատայինը՝ գորշ շիկակարմիր։ Սնվում է վայրի և ընտանի սմբակավորներով, շներով, նապաստակներով, մանր կրծողներով։ Գայլերն ապրում են զույգերով, ուշ աշնանը և ձմռան սկզբին երբեմն շրջում ոհմակով։ Հղիությունը տևում է 62-65 օր։
Գայլերի ձագերը միշտ ծնվում են կույր ,խուլ և կապույտ աչքերով։Ունենում 3-13 ձագ։ Սկզբում կերակրում է կաթով, ստամոքսից ետ բերած ծամած մսով, ավելի ուշ՝ որսով։ Գայլերը կարող են լողալ , 13 կմ։ Տափաստանային և անապատային գայլերը ապրում են փորած բներում, անտառայինները՝ որջերում, եղեգնուտներում, լեռնային վայրերում՝ քարանձավներում։ Հայաստանում տարածված է գայլերի Canis lupus hajas tanicus Dahl ենթատեսակը, որը խոշոր է, ունի երկար և խիտ, բաց գույնի մազ։
Գայլը շատ զգուշավոր է։ Երբեմն ամենափորձառու բնախույզն անգամ չի կարողանում գտնել մայր գայլի որջը, որտեղ մեծանում են 3–13 ձագեր։ Սպառնացող վտանգը զգալով՝ մայր գայլը կարող է ձագերին տեղափոխել մի այլ տեղ ու ապահով թաքցնել։ Մայր գայլը ձագերին 4–6 շաբաթ կերակրում է կաթով, որից հետո ձագերն անցնում են մսակերության։ Ուշ աշնանը նրանք ընտանիքով թողնում են որջը և դուրս գալիս ձմեռային արշավների՝ երբեմն կտրելով 100 կմ-ից ավելի տարածություն։
Սովորաբար գայլերն ապրում են զույգերով, սակայն ուշ աշնանը և ձմռանը շրջում են ոհմակներով։ Ոհմակի բոլոր անդամները կերակրում և խնամում են ձագերին։ Ոհմակը շատ արագաշարժ է և զգույշ, ուստի այն գտնելը շատ դժվար է։ Ձմռանը գայլերը հեշտությամբ խույս են տալիս մարդկանցից, շրջանցում թակարդներն ու վտանգավոր տեղերը։ Նրանք հայտնվում են անսպասելի և հանկարծակիի բերում մարդկանց, գոմերից ոչխարներ փախցնում, իսկ շներին ճանկում են հենց տների լուսամուտների տակ։ Պատահում է, որ նաև մարդկանց վրա են հարձակվում։
Գայլերի կյանքի տևողությունը 15–20 տարի է։


== Տեսակներ ==
Գորշ գայլ Canis lupus
Շիկահեր գայլ Canis rufus
Կոյոտ Canis latrans
Սովորական շնագայլ Canis aureus
Բծավոր շնագայլ Canis adustus
Սևամեջք շնագայլ Canis mesomelas
Եթովպիական շնագայլ Canis simensis
†Սարսափելի գայլ Canis dirus


== Տես նաև ==
Կարմիր գայլ
Բաշավոր գայլ


== Բևեռային գայլ ==
Բևեռային գայլը բնակվում է այն վայրերում, որտեղ ամիսներ շարունակ կարող է ո՛չ արև լինել, ո՛չ էլ կեր։ Գիշատիչ այս գազանը կարող է նույնիսկ շաբաթներով սոված թափառել և սնվել այն ամենով, ինչն ընկնի ձեռքի տակ։ Եթե ձեռքին որս է ընկնում, ապա կարող է որսից ոչինչ չթողնել և միանգամից ուտել մինչև 10 կգ միս։ Գայլերն ապրում են ոհմակներով, յուրաքանչյուր ոհմակի մեջ մտնում են 7-200 գայլ։ Ոհմակը գլխավորում է արուն՝ առաջնորդը, իր էգի հետ միասին։ Իսկ ոհմակի մնացած անդամները կամ ձագեր են, կամ ավելի թույլ գայլ։
(1998) Տիտուս

(1998) Տիտուս (անգլ.՝ Titius), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Ալֆրեդ Բորմանի կողմից Հայդելբերգում։
Միջին հեռավորությունը Արեգակից կազմում է 2,419461 ա. մ., առավելագույնը մոտենում է 2,2664 ա. մ. հեռավորության վրա և հեռանում 2,5725 ա. մ.։ Արեգակի շուրջ մեկ ամբողջական պտույտ է կատարում 1374,6 երկրային օրվա ընթացքում, իր ուղեծրով շարժվելով միջինում 0,261894 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1998) Տիտուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսեևկա (գյուղ, Ուֆիմսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка, բաշկիրերեն՝ Алексеевка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 4297 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոզ (աղբյուր)

Մոզ, գտնվում է Հայաստանի Վայոց ձորի մարզում` Մալիշկա գյուղից 2,5 կմ արևելք, Արփա գետի կիրճի աջ ափին, ծովի մակարդակից 1170 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Սերգեյ Աբրահամյան

Անվան այլ կիրառումների համար տե՛ս՝ Սերգեյ Աբրահամյան (այլ կիրառումներ)Սերգեյ Գյանջումի Աբրահամյան (փետրվարի 14, 1925(1925-02-14), Տումի, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - մարտի 30, 2005(2005-03-30), Երևան, Հայաստան), հայ լեզվաբան, բանասիրական գիտությունների դոկտոր (1966), պրոֆեսոր (1970), ՀՀ ԳԱԱ ակադեմիկոս (1996)։


== Կենսագրություն ==
Ծնվել է Արցախի Հադրութի շրջանի Տումի գյուղում։ Մասնակցել է Հայրենական Մեծ պատերազմին (1942-1944)։ Բարձրագույն կրթությունը ստացել է ԵՊՀ-ում։ 1950 թվականին ավարտել է ԵՊՀ-ի բանասիրական ֆակուլտետը, իսկ 1953 թվականին՝ ասպիրանտուրան՝ պաշտպանելով թեկնածուական ատենախոսություն։ 1953-1959 թվականներին եղել է ՀՀ ԳԱԱ Հրաչյա Աճառյանի անվան լեզվի ինստիտուտի ավագ գիտաշխատող, 1959-1992 թվականներին՝ բաժնի վարիչ, 1967-1970 թվականներին՝ ՀԽՍՀ մանկավարժական գիտությունների գիտահետազոտական ինստիտուտի բաժնի վարիչ։ Դասավանդել է Կիրովականի (1970-1971), Լենինականի Մ. Նալբանդյանի (1953-1958) և Երևանի Խ. Աբովյանի (1972-1992) անվան հայկական մանկավարժական ինստիտուտներում։ ՀՀ ԳԱԱ Հ. Աճառյանի անվան լեզվի ինստիտուտի խմբի ղեկավար (1992 թվականից)։
Սերգեյ Աբրահամյանը դոցենտ է 1956 թվականից, իսկ 1966 թվականին նրան շնորհվել է գիտությունների դոկտորի աստիճան, 1970 թվականին՝ պրոֆեսորի կոչում, իսկ 1996 թվականին ընտրվել է ՀՀ ԳԱԱ ակադեմիկոս։


== Գիտական գործունեություն ==
Հիմնական աշխատությունները վերաբերում են արդի հայերենի կառուցվածքին, ոճաբանությանը, բառարանագրությանը, լեզվի ուսումնասիրման մեթոդաբանությանը, հայերենի կանոնարկման, լեզվաշինության, լեզվաքաղաքականության, լեզվի ուսուցման հիմնահարցերին։ Զբաղվել է ժամանակակից գրական հայերենի կառուցվածքի նկարագրության, նրա պատմության ու ավանդման մեթոդիկայի, ինչպես և խոսքի մշակույթի բարձրացման հարցերով. կատարել է բառարանագրական աշխատանք։ Արժեքավոր ներդրում ունի հատկապես հայերենի խոսքի մասերի գիտական քննության, շարահյուսության առանցքային խնդիրների մշակման, դասագրքերի (ձեռնարկների) պատրաստման բնագավառներում։ Գրել է գիտամեթոդական բնույթի բազմաթիվ հոդվածներ։


== Հիշատակ ==

2001 թվականին Աբրահամյանի անունով է կոչվել ծննդավայրի միջնակարգ դպրոցը։


== Պարգևներ ==
Հայրենական Մեծ պատերազմի I աստիճանի շքանշան
Խաչատուր Աբովյանի անվան մեդալ


== Երկեր ==
Արդի հայերենի դերանունները, Երևան, 1956:
Ժամանակակից հայերենի շարահյուսության մի քանի հարցեր, Երևան, 1962:
Հայերէն լեզուի դասագիրք (հեղինակից), Երևան, 1966։
Չթեքվող խոսքի մասերը և նրանց բառական ու քերականական հատկանիշների փոխհարաբերությունը ժամանակակից հայերենում, Երևան, 1965:
Ժամանակակից հայերենի քերականություն, Երևան, 1969-1975:
Ժամանակակից հայոց լեզու, հ. 2-3 (հեղինակակից), 1974-1976:
Հայոց լեզու։ Բառ և խոսք, Երևան, 1978:
Ժամանակակից գրական հայերեն, Երևան, 1981 - 418 էջ։
Հայոց լեզու (շարահյուսություն), Երևան, 1984:
Հայերենի կետադրություն, Երևան, 2004:


== Գրականություն ==
ՀՀ ԳԱԱ նախագահություն, ՀՀ ԳԱԱ հումանիտար գիտությունների բաժանմունք, ՀՀ ԳԱԱ Հրաչյա Աճառյանի անվան լեզվի ինստիտուտ «Սերգեյ Աբրահամյան», պատմաբանասիրական հանդես № 1, 2005, էջ 309-310


== Ծանոթագրություններ ==
Մարիա Կոդամա

Մարիա Կոդամա (María Kodama, մարտի 10, 1937(1937-03-10), Բուենոս Այրես, Արգենտինա - մարտի 26, 2023(2023-03-26), Բուենոս Այրես, Արգենտինա), Խորխե Լուիս Բորխեսի այրին, ով ղեկավարում է գրողի անվան միջազգային հիմնադրամն ու կրում է նրա թողած գրական ժառանգության իրավունքները։


== Կենսագրություն ==
Ծնվել է Բուենոս Այրեսում 1937 կամ 1945 թվականին (տարբեր աղբյուրներում հայտնված տվյալները չեն համընկնում) ճապոնացու ու գերմանուհու ընտանիքում։ Համալսարանում սովորելու տարիներին լսել է Բորխեսի դասախոսությունները, դարձել է նրա քարտուղարուհին, օգնել է կույր գրողին հին սկանդինավյան գրականության թարգմանություններում, հետաքրքրություն է արթնացրել ճապոնական մշակույթի նկատմամբ։


== Ամուսնությունը Բորխեսի հետ ==
Մահից քիչ առաջ, 1986 թվականին Կոդաման ու Բորխեսն ամուսնացել են, սակայն, ընդունված օրենքի համաձայն նորապսակներից ոչ մեկը ներկա չի գտնվել այդ արարողությանը։
Կոդամայի ու Բորխեսի ամուսնության օրինականությունը վիճելի է, քանի որ փաստացի գրողը դեռ ամուսնալուծված չէր նախկին կնոջից՝ Էլզա Էսթետե Միլյանից. այդ ժամանակվա ագենտինական օրենսդրությունում չկար ամուսնալուծություն հասկացությունը։


== Ծանոթագրություններ ==


== Արտաքին հղումներ ==
Մարիա Կոդամայի հարցազրույցը «Ազատություն» ռադիոյին
Fundación Internacional Jorge Luis Borges
Oficial Facebook
Սամ

Անվան այլ կիրառումների համար տե՛ս՝ Սամ (այլ կիրառումներ)Սամ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Չինգիզ խանի արձան (Ցոնժին Բոլդոգ)

Չինգիզ խանի ձիով արձանը Ցոնժին Բոլդոգում (մոնղ.՝ Чингис хааны морьт хөшөө), Մոնղոլիայում Չինգիզ խանի ամենամեծ հուշարձանը և ամենամեծ ձիով արձանն աշխարհում։


== Նկարագրություն ==
Արձանը տեղակայված է Ուլան Բատորից 54 կմ հարավ-արևելք՝ Տուվե նահանգի, Էրդենե մարզի Ցոնժին Բոլդոգ շրջանում, ոչ հեռու Տուուլ գետի ափից, այն վայրում, որտեղ, ըստ բանավոր զրույցի, Չինգիզ խանը գտել էր ոսկե մտրակ։ Արձանի նախագծի հեղինակը քանդակագործ Դ. Էրդենեբիլեգն է, մասնակցել է ճարտարապետ Ժ. Էնխժարգալը։ Արձանի պաշտոնական բացումը տեղի է ունեցել 2008 թվականի սեպտեմբերի 26-ին։
Արձանի բարձրությունը 40 մ է՝ առանց 10 մետրանոց պատվանդանի բարձրության հաշվման։ Արձանը պատված է 250 տոննա չժանգոտվող պողպատով և շրջապատված է 36 սյուներով, որոնք խորհրդանշում են Մոնղոլական կայսրության խաներին՝ Չինգիզ խանից մինչև Լինդեն խան։ Երկհարկանի պատվանդանի մեջ տեղավորված են գեղարվեստական պատկերասրահ, խուննուի պատմության թանգարան, բիլիարդանոց, ռեստորաններ, հուշանվերների խանութ և նիստերի դահլիճ։ Ձիու գլխում տեղակայված է դիտահարթակ։


== Ծանոթագրություններ ==
Սելևկյան գերիշխանության հաստատումը Մեծ Հայքում և Ծոփքում

Սելևկյան գերիշխանության հաստատումը Մեծ Հայքում և Ծոփքում, Սելևկյան պետությունը Անտիոքոս III-ի գահակալության ժամանակ իր գերիշխանությանն է ենթարկում Ծոփքը և Մեծ Հայքը։ Ծոփքի  Աբդիսարես թագավորը օգտվելով Սելևկյանների թուլացումից, հրաժարվում է ճանաչել Անտիոքոս III-ի գերիշխանությունը, սակայն Անտիոքոս III-ը, իր ուժերը վերականգնելուց հետո, որոշում է կրկին Ծոփքը ենթարկել իրեն։ 


== Ծոփքը և Սելևկյանները ==
Անտիոքոս III-ը Ծոփքը իրեն ենթարկելու նպատակով 212 թվականին զգալի ուժերով ներխուժում է Ծոփք և բանակ դնում Արշամաշատ մայրաքաղաքի մոտ։ Ծոփքի Քսերքսես թագավորը, նկատի ունենալով թշնամու ուժերի գերազանցությունը, դեսպաններ է ուղարկում Անտիոքոսի մոտ և հայտնում, որ ցանկանում է բանակցության մեջ մտնել նրա հետ։ Անտիոքոսը իր մոտ է կանչում Քսերքսեսին, հաշտվում նրա հետ և նույնիսկ նրան է զիջում հարկի մեծագույն մասը, որ մերժել էր իրեն վճարել Քսերքսեսի հայրը։ Այնուհետև Անտիոքոսը վերցնում է Քսերքսեսից 300 տաղանդ, 100 ձի և նույնքան ջորի՝ իրենց լծասարքերով, վերադարձնում է նրան ամբողջ իշխանությունը և ամուսնացնում նրան իր քրոջ հետ։ Սակայն Անտիոքոսը 201 թվականին սպանել է տալիս Քսերքսեսին և Ծոփքում զորավար կառավարիչ է նշանակում Զարեհին, որը, ըստ երևույթին, Ծոփքի թագավորական նույն տոհմից էր։


== Անտիոքոս և Երվանդ IV ==
Հայկական ընդդիմադիր հոսանքի ղեկավար Արտաշեսը Անտիոքոս III-ի օգնությամբ պայքար է սկսում Մեծ Հայքի թագավոր Երվանդ Դ-ի դեմ։ Արտաշեսը, ինչպես հաղորդում է Խորենացին, զգալի ուժերով հարձակվում է Երվանդի վրա, հաղթում նրան, պաշարում և գրավում է Երվանդաշատը։ Մայրաքաղաքի  գրավման խառնաշփոթության ժամանակ զինվորներից մեկը սպանում է Երվանդին։ Դրանից հետո Արտաշեսը գրավում է նաև Բագարանը, սպանում է քրմապետ Երվազին՝ Երվանդի եղբորը, վերացնում է Երվանդունիների դինաստիան։
Անտիոքոս III-ը Արտաշեսին Մեծ Հայքում նշանակում է ստրատեգ։ Դրանից հետո մոտ տասը տարի Մեծ Հայքը և Ծոփքը, իբրև Սելևկյան տիրապետության տակ գտնվող երկրներ, կառավարվում են Արտաշեսի և Զարեհի կողմից։


== Ծանոթագրություններ ==
Նուս

Նուս (հունարեն՝ միտք, խելք, բանականություն), անտիկ փիլիսոփայության կատեգորիա, որն արտահայտում է իրականության օրինաչափությունների ընդհանրացված ըմբռնումը։ Նուս հակադրվում է քաոսին։ Մսաքսագորասը նուսը դիտել է իբրև մատերիայի մասնիկների (հոմեոմերիաների) կազմավորման շարժիչ ուժ և կարգավորման հիմք, միաժամանակ՝ իբրև առավել նրբինը և անարատը նյութերից։ Նուս մատերիալիստորեն մեկնաբանել է նաև Դեմոկրիտը։ Պլատոնի, Արիստոտելի ուսմունքներում նուս մեկնաբանվել է իդեալիստորեն։
Սարիջիկ

Սարիջիկ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տուրբայ

Տուրբայ (ուկրաիներեն՝ Турбаї), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Տուրբայ գյուղում բնակվում էր 210 մարդ։ Բնակավայրը զբաղեցնում է 1703 կմ² տարածք։ Բնակչության խտությունը կազմում էր 123,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադել (Սղերդի գավառ)

Անվան այլ կիրառումների համար տե՛ս՝ Ադել (այլ կիրառումներ)Ադել, գյուղ Արևմտյան Հայաստանում, Բիթլիսի վիլայեթի Սղերդի գավառում։


== Պատմություն ==
Գյուղի մասին հիշատակված է Յակուտիի «Աշխարհագրական բառարանում», որի համաձայն Ադելը բերդ էր և գտնվում էր Զավազանի (Անձևացյաց) գավառում։
Բնակիչների մասը զոհվել է 1915 թվականի Մեծ եղեռնի ժամանակ։ Փրկվածները գաղթել են Միջագետք և Սիրիա։


== Բնակչություն ==
1909 թվականին ուներ 50 տուն հայ բնակիչ։


== Տնտեսություն ==
Բնակիչների հիմնական զբաղվածությունը անասնապահությունն ու երկրագործությունն էր։
Գյուղը ճանապարհով կապված է եղել Սղերդ քաղաքի հետ։


== Պատմամշակութային կառույցներ ==
Ունեցել է նախակրթարան և եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դուբմասլովկա

Դուբմասլովկա (ուկրաիներեն՝ Дубмаслівка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Դուբմասլովկա գյուղում բնակվում էր 193 մարդ։ Բնակավայրը զբաղեցնում է 1871 կմ² տարածք։ Բնակչության խտությունը կազմում էր 103,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Պետրոսի հրապարակ

Սուրբ Պետրոսի հրապարակ (իտալերեն՝ Piazza San Pietro), ընդարձակ հրապարակ Հռոմի Սուրբ Պետրոս տաճարի դիմաց։ Ունի երկու համաչափ կիսաշրջանների տեսք։ Այստեղ հավատացյալների մեծ բազմություն է հավաքվում, որպեսզի լսի Հռոմի պապին։ 1930–ական թվականներին Մուսոլինիի ջանքերով կառուցվել է Հռոմի կենտրոնից մինչև Սուրբ Պետրոսի հրապարակ ձգվող ընդարձակ փողոց, որն ստացել է «Հաշտության փողոց» անվանումը (իտալերեն՝ Via della Conciliazione)։
Հրապարակը շրջապատում են Բերնինիի նախագծած տոսկանյան կիսաշրջանաձև սյունաշարերը, որոնք տաճարի հետ կազմում են բանալու խորհրդանշական ձև։ Կենտրոնում եգիպտական կոթողն է, որը Հռոմ է բերել կայսր Կալիգուլան։ Ավանդությունը վկայում է, որ այն զարդարել է Ներոնի կրկեսը, որտեղ գլխատվել է Պետրոս առաքյալը։ Հենց այդ տեղում էլ վեր է խոյացել Սուրբ Պետրոսի տաճարը։ Հրապարակի կոթողը միակն է, որ անփոփոխ կանգնած է եղել մինչև Վերածննդի շրջանը։ Միջնադարում հռոմեացիները կարծում էին, որ կոթողի վերին մասի գնդաձև մասում պահվում է Հուլիոս Կեսարի աճյունի մոխիրը։
Կոթողի մոտից սալահատակին տրավերտինից ճառագայթներ են ձգվում այնպես, որ կոթողը գնոմոնի դեր է կատարում։


== Համայնապատկեր ==


== Ծանոթագրություններ ==


== Արտաքին հղումներ ==
Ռոբերտո Պիպերնո։ «Սուրբ Պետրոսի հրապարակ»
Վատիկանի կոթողը
Մարդու իրավունքների եվրոպական դատարանի դատավորների ցանկ

Մարդու իրավունքների եվրոպական դատարանը Ստրասբուրգում հիմնված (1959 թվական) միջազգային դատարան է, որի դատավորների թիվը համապատասխանում է Մարդու իրավունքների և հիմնարար ազատությունների պաշտպանության եվրոպական կոնվենցիան վավերացրած Եվրոպայի խորհրդի անդամ պետությունների թվին։ Դատարանը գործադրում է Մարդու իրավունքների եվրոպական կոնվենցիան։ Դատավորները Դատարանի կազմում ընտրվում են Եվրոպայի Խորհրդի խորհրդարանական վեհաժողովի կողմից։ Այնուամենայնիվ, նրանք չեն ներկայացնում իրենց պետությունը, քանի որ դատավորները դիտում են գործերը որպես առանձին սուբյեկտներ։ Ստորև ներկայացված են Դատարանի դատավորները՝ ըստ հերթականության (2019 թվականի հոկտեմբեր ամսվա դրությամբ)։


== Տես նաև ==
Մարդու իրավունքների եվրոպական դատարանի անդամների ցանկ


== Ծանոթագրություններ ==
Խոդա Աֆարինի ջրամբար

Խոդա Աֆարինի կամ Խուդաֆերինի ջրամբար, արհեստական լիճ Արաքս գետի վրա՝ Իրանի և Արցախի սահմանին։ Արևելյան Ադրբեջան նահանգի Խոմարլու քաղաքից հեռու է 8 կիլոմետրով, իսկ Հադրութի շրջանի Առաջամուղ գյուղից՝ 30 կիլոմետր։


== Պատմություն ==
Խոդա Աֆարինի ջրամբարի կառուցումը նպատակ ուներ ստանալ էլեկտրաէներգիա ու ոռոգել շրջակա տարածքները։ Այդ հարցով 1977 թվականի հոկտեմբերին պայմանավորվածություն է ձեռք բերվել Խորհրդային Միության և Իրանի միջև, իսկ նախագիծը պատրաստ է եղել իսլամական հեղափոխությունից հետո՝ 1982 թվականին։ ԽՍՀՄ փլուզումից հետո՝ 1993-1994 թվականներին, հայկական զորքերը դուրս եկան Արաքսի ափ՝ Խոդա Աֆարինի կամուրջներ։ Դրանք կապել էին Արցախի մելիքությունները Սեֆյան Իրանին։ Շինարարությունը սկսել է 1999 թվականին։ Ջրամբարը և հիդրոէլեկտրակայանը կառուցվում էր լրատվության գրեթե բացակայության պայմաններում։ Իրանն այն կառուցել է՝ ունենալով գաղտնի համաձայնագիր Հայաստանի հետ։ Պատնեշը պատրաստ է եղել 2008 թվականին և բացվել երկու տարի անց։ Շինարարության ընթացքում հայտնաբերվել են բրոնզեդարյա դամբարաններ։
2015 թվականի ապրիլ-մայիսին «Spot 7/Azersky» արբանյակի կողմից իրականացվել է Արաքս գետի ձախափնյա հատվածի հատուկ լուսանկարում՝ ջրամբարից մինչև Հորադիզ ընկած տիրույթում։ Մեկ տարի անց այս հատվածում ծավալվեցին Ադրբեջանի 2016 թվականի ապրիլյան քառօրյա ագրեսիայի հիմնական գործողությունները։


== Արդյունաբերություն ==
Արդեն կառուցված ջրամբարում պղտոր Արաքսը մաքրվում է, ջուրը թափվում է ցած ու անցնում թաղակապ կամրջի պահպանված 4 կամարների միջով, հասնում ներքին կամրջին։ Ջրաէլեկտրակայանի հզորությունը հասնում է 102 մեգավատտի, կարող է ոռոգել 75.000 հա տարածք։ Դրա մեծ մասն արդեն գործածվում է։ Նախագծի վերնական ֆինանսավորման համար աջակցություն էր հայտնել Չինաստանը։
Գլխավոր գրասենյակը գտնվում է Թավրիզում։


== Հայ-ադրբեջանական պատերազմ ==

2020 թվականին տեղի ունեցած հայ-ադրբեջանական պատերազմի հետևանքով ջրամբարի նկատմամբ վերահսկողությունն անցել է Ադրբեջանի զինված ուժերին։


== Տես նաև ==
Արաքսի ջրամբար
Խուդաֆերինի կամուրջներ


== Ծանոթագրություններ ==
Միլան (այլ կիրառումներ)

Միլան անվանումը կարող է վերաբերվել.

Միլան - քաղաք Իտալիայում։
Միլան (գավառ) - գավառ Իտալիայում։
Միլան (ֆուտբոլային ակումբ) - ֆուտբոլային ակումբ Միլան քաղաքից։
Միլան (անուն) - տղամարդու սլավոնական անձնանուն։
(4168) Միլան - աստերոիդ
Միլան (Դիարբեքիրի գավառ) - գյուղ Արևմտյան Հայաստանում, Դիարբեքիրի գավառում
(3217) Սեյդելման

(3217) Սեյդելման (անգլ.՝ Seidelmann), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 2-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,387698 ա. մ., առավելագույնը մոտենում է 1,765 ա. մ. հեռավորության վրա և հեռանում 3,0104 ա. մ.։ Արեգակի շուրջ մեկ ամբողջական պտույտ է կատարում 1347,62 երկրային օրվա ընթացքում, իր ուղեծրով շարժվելով միջինում 0,267138 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3217) Սեյդելման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոգովո (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Ռոգովո (այլ կիրառումներ)Ռոգովո (ուկրաիներեն՝ Рогове, Ղրիմի թաթարերեն՝ Yañı Sala), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ենի-Սալա։
2001 թվականի տվյալներով Ռոգովո գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6871) Վերլայն

(6871) Վերլայն (անգլ.՝ Verlaine), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 23-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,195741 ա. մ., առավելագույնը մոտենում է 2,0918 ա. մ. հեռավորության վրա և հեռանում 2,2997 ա. մ.։ Արեգակի շուրջ մեկ ամբողջական պտույտ է կատարում 1188,42 երկրային օրվա ընթացքում, իր ուղեծրով շարժվելով միջինում 0,302923 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6871) Վերլայն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարգիս Շահինյան

Սարգիս Վարդանի  Շահինյան (սեպտեմբերի 10 ,1995,Երևան, Հայաստան ), հայ ֆուտբոլիստ, «Գանձասար» ակումբի կիսապաշտպան։


== Ակումբային կարիերա ==
Եղել է «Միկա» ակումբի սան։ 15 տարեկանում մասնակցել է «Միկա–2» ակումբի կազմում առաջին խմբի առաջնությանը։ Անց է կացրել 5 խաղ։ 2011 թվականին Միկայի  մարզչական կազմը նրան ընդգրկել է նաև հիմնական կազմում։ Բարձրագույն խմբում առաջին խաղն անց է կացրել 2011 թվականի օգոստոսի 28–ին սեփական դաշտում։ Շահինյանը խաղացել է 85 րոպե, փոխարինելով Կոստանտին Մադրիչենկոյին։ Հունիսին ակումբի ղեկավարությունը երկարացրել է պայմանագիրը 7 ֆուտբոլիստների հետ, որոնցից մեկը Շահինյանն էր։


== Կարիերան հավաքականում ==
2011 թվականին հրավիրվել է մինչև 17 տարեկանների պատանեկան հավաքական։ Հոկտեմբերի 17–ին Շահինյանը հավաքականի կազմում իր առաջին խաղն անց է կացրել դրսում՝ Եվրոպայի մինչև 17 տարեկանների առաջնության որակավորման փուլում, ՈՒելսի հավաքականի հետ։ 2 օր անց խաղացել է Սերբիայի միչև 17 տարեկանների հավաքականի դեմ, 3 օր անց՝ Լիտվայի ֆուտբոլի  մինչև 17 տարեկանների հավաքականի դեմ։


== Խաղերի վիճակագրությունը ==
  2012 օգոստոսի 10 ի տվյալները 


== Ծանոթագրություններ ==


== Արտաքին հղումներ ==
Профиль на официальном сайте ФФА (ռուս.)
Ֆուտբոլիստի էջը soccerway.com կայքում(անգլ.)
Профиль на footballdatabase.eu (անգլ.)
Պրոֆիլը transfermarkt.com կայքում(անգլ.)
Պոլտավկա (այլ կիրառումներ)

Պոլտավկա, կարող է վերաբերել՝

Պոլտավկա - ավան, Ուկրաինայի Նիկոլաևի մարզի Նովի Բուգի շրջանում
Պոլտավկա - գյուղ, Ուկրաինայի Դոնեցկի մարզի Կոնստանտինովսկիում
Պոլտավկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Պոլտավկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Պոլտավկա - գյուղ, Ուկրաինայի Նիկոլաևի մարզի Պերվոմայսկի շրջանում
Պոլտավկա - գյուղ, Ուկրաինայի Սումիի մարզի Կոնոտոպի շրջանում
Աբդալար (այլ կիրառումներ)

Աբդալար, կարող է վերաբերել՝

Աբդալար՝ գյուղ Արցախի Հանրապետության Քաշաթաղի շրջանում,
Աբդալար (Հացավան)՝ գյուղ Հայաստանի Հանրապետության Կոտայքի մարզում։